Jabarkan Kehidupan dari Robert Ling Kui Ee dalam bahasa melayu

Beliau ialah lulusan Kolej Perubatan Kasturba, Akademi Pengajian Tinggi Manipal di Manipal, India (1992—8). Beliau ialah seorang doktor.

Pada 2013, beliau bertanding dalam Pilihan Raya Umum ke-13 (PRU-13) pada tahun 2013 bagi kerusi Sidam dalam Dewan Undangan Negeri (DUN) Kedah lalu menang dengan undian sebanyak 13,189 dengan majoriti 5,964 daripada 25,151 orang pengundi.

Beliau bertanding lagi dalam Pilihan Raya Umum ke-14 (PRU-14) pada tahun 2018 bagi kerusi Sidam lalu menang dengan undian sebanyak 17,344 dengan majoriti 10,860 daripada 36,776 orang pengundi.

Pada 27 Oktober 2018, beliau telah berjaya mengekalkan jawatan beliau sebagai Ketua Cabang PKR Sungai Petani dengan undian sebanyak 525 berbanding pencabar yang lain iaitu P Ragunathan (430) dan Datuk Johari Abdul (410). Beliau memegang jawatan tersebut sejak tahun 2014.

Pada 12 Mei 2020, beliau bersama ADUN Lunas iaitu YB Azman Nasrudin telah mengumumkan bahawa mereka telah meninggalkan parti PKR lalu menjadi ahli bebas. Beliau turut melepaskan semua jawatan beliau dalam parti tersebut khususnya jawatan Ketua Cabang PKR Sungai Petani. Tindakan mereka adalah atas alasan kehilangan kepercayaan terhadap kepemimpinan Presiden PKR iaitu Datuk Seri Anwar Ibrahim. Lantaran ini, parti Perikatan Nasional (PN) di Kedah telah memiliki majoriti sebanyak 19 kerusi berbanding Pakatan Harapan (PH) lantas membolehkan penubuhan kerajaan negeri baharu. Pada 20 Mei, beliau telah mengangkat sumpah sebagai Ahli Mesyuarat Kerajaan Negeri (EXCO) Kedah menjadi Pengerusi Jawatankuasa Perumahan, Alam Sekitar, Perpaduan, Masyarakat Cina dan Siam.